23/03/2012 | Administración LocalMunicipal
Muros
Aprobación definitiva da modificación da Ordenanza reguladora do prezo público pola utilización das instalacións da piscina municipal

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación da modificación dos artigos 3 e 4 da Ordenanza reguladora do prezo público pola utilización das instalacións da piscina municipal de Muros, unha vez que se elevou a definitivo o acordo de aprobación inicial, e que quedan redactados do seguinte teor literal: 1. Establécense as seguintes tarifas: - MATRÍCULA: 25,00 euros. - ABONOS INSTALACION PISCINA MUNICIPAL: · Reducción de tarifa: 8,00 €/mes. Os usuarios abonados que durante un tempo non superior a dous meses prevexan que non van facer uso das instalacións, poderán solicitar esta reducción. Transcorrido ese período máximo e de non comunicarse a baixa definitiva, volverase a aplicar a tarifa normal da correspondente modalidade de abono. - CURSOS DE AUGA: · ABONADOS, matrícula gratuíta. · NON ABONADOS: Matrícula……. 12,50 €. - ENTRADA LIBRE: · Menores de 18 anos, maiores de 65 anos, diversidade funcional: 2,50 euros. · Maiores de 18 anos e menores de 65 anos: 3,50 euros. - BONOS: · 10 sesións Menores de 18 anos, maiores de 65 anos, diversidade funcional: 22,00 euros. Maiores de 18 anos e menores de 65 anos: 30,00 euros. Estes bonos terán unha caducidade de seis meses. · 1 mes: pagan abono correspondente + 50% da matrícula. - REPOSICIÓN DO CARNÉ DE ABONADO: 3,00 euros. As tarifas aplicaranse de acordo coas seguintes normas e co establecido no correspondente regulamento de réxime interno da piscina municipal: a) ABONADOS: coa condición de abonado, pódese ter acceso ás piscinas climatizadas, cursos en seco, sala de musculación – zona cardiovascular (co apoio do monitor de sala e á realización de táboas personalizadas de exercicio) e a todos os espazos de uso libre, sen ningunha restrición de tempo nin espazo. No abono familiar estarán incluídos os pais, nais, titores ou gardadores de feito e os fillos, persoas tuteladas ou descendentes a cargo dos anteriores de ata 25 anos, que convivan con eles e carezan de rendas. Coa solicitude do abono familiar achegarase declaración responsable relativa ao cumprimento dos requisitos para a súa aplicación. b) ALUMNOS DE CURSOS: as persoas inscritas nalgún curso, sexa de sala ou sexa de piscina, unicamente poden facer uso das instalacións durante o tempo que dure a clase. Os cursos son de carácter mensual, renovables ata que o desexe o usuario, sempre que se cumpra cos prazos de notificación de baixa. c) ENTRADAS LIBRES: entradas puntuais na instalación pagando o custo no momento do acceso á instalación. Os beneficiarios desta modalidade poden usar todas as zonas de uso libre (piscina, sala de musculación e zona cardiovascular, -esta última sen o apoio do monitor ou monitora da sala-) con restricción de uso en función da ocupación. d) COLECTIVOS E GRUPOS ORGANIZADOS: o acceso efectuarase mediante a modalidade de alugueiro total ou parcial da instalación, previa autorización polo Concello.” Contra o presente acordo poderá interpoñerse polos interesados recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso- Administrativa. Muros, 16 de marzo de 2012. A alcaldesa, Asdo. Caridad González Cerviño.